આ પ્રસંગે શિવાનંદ આશ્રમ અમદાવાદના શ્રી સ્વામી અધ્યાત્માનંદજી મહારાજે પોતાના આશિષ વચનોમાં જણાવ્યું હતું કે, એક વર્ષથી સ્વામીચિદાનંદ જન્મ શતાબ્દી સમારોહ ઉજવાઈ રહ્યો છે. આ દરમિયાન યુવાઓ માટે વિવિધ સ્પર્ધા દૈનિક ભાષ્ય પારાયણ યોજાયા હતા. તેઓએ જણાવ્યું હતું કે સ્વામીચિદાનંદજી વિનમ્રતાની મૂર્તિ હતી. તેમનું સમગ્ર જીવન નિષ્કામ સેવાથી પૂર્ણ હતું. ત્યારે તેમના પથ પર એક ટકો પણ પાણી શકીએ તો આપણું જીવન ધન્ય બની જાય સ્વામી શ્રી માનતા હતા કે, આપણું જીવન આપણા માટે નથી માટે તેઓ પોતાનું જીવન સમાજ માટે કઈ રીતે ઉપયોગી બની શકે તેનું સતત ચિંતન કરતા અને એ જ પ્રમાણે કામ કરતા હતો. ત્યારે તેમની જન્મશતાબ્દીના આ સમારોહ સમાજ માટે જીવવાની પ્રતિજ્ઞા કરો, જીવનને ચિદાનંદમય બનાવો. સ્વામીજી શું કરતા હતા. તેનું આચરણ કરવાથી આપણું જીવન ચિદાનંદ મય બની શકે છે. આ પ્રસંગે શિવાનંદ આશ્રમના અરુણભાઈ ઓઝાએ સંસ્થાના પ્રકલ્પો અંગે માહિતી આપી હતી. તો સમારોહમાં નિર્માણ પીઠાધીશ્ર્વર આચાર્ય મહામંડલેશ્ર્વર શ્રીમંતી સ્વામી, વિશોકાનંદ ભારતીજી મહારાજ, હિન્દુ આચાર્ય સભાના પ્રમુખ શ્રી સ્વામી પરમાત્માનંદજી મહારાજ સહિત અનેક નામી અનામી સંત ગણ અને ભક્તિજનો મોટી સંખ્યામાં ઉપસ્થિત રહ્યા હતા.